CELEX: C2005/155/22
Language: lt
Date: 2005-06-25 00:00:00
Title: 2005 m. balandžio 12 d. Pirmosios Instancijos Teismo Sprendimas, Byloje T-191/02 Giorgio Lebedef prieš Europos Bendrijų Komisiją (Pareigūnai — 1974 m. bazinis susitarimas sudarytas tarp Komisijos ir profsąjungų bei profesinių organizacijų — Nutraukimas — Veiklos taisyklių priėmimas — 2001 m. balandžio 4 d. susitarimo patvirtinimas — Priimtinumas)

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/11
            
         
      PIRMOSIOS INSTANCIJOS TEISMO SPRENDIMAS
   
   2005 m. balandžio 12 d.
   Byloje T-191/02 Giorgio Lebedef prieš Europos Bendrijų Komisiją
       (1)
   
   (Pareigūnai - 1974 m. bazinis susitarimas sudarytas tarp Komisijos ir profsąjungų bei profesinių organizacijų - Nutraukimas - Veiklos taisyklių priėmimas - 2001 m. balandžio 4 d. susitarimo patvirtinimas - Priimtinumas)
   (2005/C 155/22)
   Proceso kalba: prancūzų
   Byloje T-191/02, Giorgio Lebedef, Europos Bendrijų Komisijos pareigūnas, gyvenantis Senningerberg (Liuksemburgas), atstovaujamas advokatų G. Bounéou ir F. Frabetti, nurodžiusių adresą dokumentams įteikti Liuksemburge, prieš Europos Bendrijų Komisiją, atstovaujamą J. Currall, nurodžiusio adresą dokumentams įteikti Liuksemburge, dėl 2001 m. gruodžio 5 d. Komisijos sprendimo, kuriuo ji nutraukė 1974 m. rugsėjo 20 d. bazinį susitarimą, iš naujo priėmė veiklos taisykles dėl lygmenų, proceso ir konsultavimosi procedūros, dėl kurių 2000 m. sausio 19 d. susitarė profsąjungos bei profesinės organizacijos ir Komisijos administracija, patvirtino 2001 m. balandžio 4 d. susitarimą dėl personalo atstovavimui skirtų lėšų, patvirtino 1974 m. rugsėjo 20 d. bazinio susitarimo I priedo nuostatas dėl streiko, įpareigojo Komisijos pirmininko pavaduotoją N. Kinnock pradėti derybas su profsąjungomis bei profesinėmis organizacijomis ir pasiūlyti Komisijai iki 2002 m. kovo mėnesio pabaigos priimti naują bazinį susitarimą ir į Tarnybos nuostatų pakeitimus, kuriais turi būti pasiektas susitarimas su profsąjungomis bei profesinėmis organizacijomis, įtraukti pakeitimą, nustatantį galimybę referendumo keliu institucijos darbuotojams priimti rinkimų nuostatas, panaikinimo ir, prireikus, 2001 m. lapkričio 22 d. N. Kinnock laiško, nusiųsto visų profsąjungų pirmininkams, skirto jiems pranešti apie savo sprendimą prašyti 2001 m. gruodžio 5 d. pradėti minėto 1974 m. rugsėjo 20 d. bazinio susitarimo nutraukimo procedūrą ir priimti daugelį jau minėtų punktų, panaikinimo bei dėl 2001 m. gruodžio 6 d. E. Halskov sprendimo atsisakyti ieškovą siųsti į komandiruotę, kad jis galėtų dalyvauti 2001 m. gruodžio 7 d. konsultaciniame susitikime dėl „tarnybos nuostatų pakeitimo projektų bendro pasiūlymo“, Pirmosios instancijos teismas (pirmoji kolegija), kurį sudaro pirmininkas B. Vesterdorf, teisėjai P. Mengozzi ir M. E. Martins Ribeiro; sekretorius administratorius I. Natsinas, 2005 m. balandžio 12 d. priėmė sprendimą, kurio rezoliucinėje dalyje nurodyta:
   
               1)
            
            
               Atmesti ieškinį.
            
         
               2)
            
            
               Kiekviena šalis pati padengia savo bylinėjimosi išlaidas, įskaitant išlaidas, susijusias su laikinųjų apsaugos priemonių taikymo procedūra.
            
         
      (1)  OL C 233, 2002 9 28.